Λουκάς Σακελλαρόπουλος

Ο Λουκάς Σακελλαρόπουλος (Βαλιμή Αχαΐας, 1882 - Αθήνα, 28 Απριλίου 1958) ήταν Έλληνας στρατιωτικός και πολιτικός.

Βιογραφία 
Γεννήθηκε το 1882 και ακολούθησε στρατιωτικές σπουδές, τελειώνοντας τη Στρατιωτική Σχολή Ευελπίδων. Πολέμησε σε όλους τους μεγάλους πολέμους των αρχών του αιώνα, όπως στους Βαλκανικούς Πολέμους και στο Μικρασιατικό Μέτωπο.
Εξελέγη βουλευτής Αιγιαλείας το 1923 και έπειτα γερουσιαστής Αχαιοήλιδος για το διάστημα 1929-1935.

Στην κυβέρνηση Στυλιανού Γονατά υπηρέτησε ως υπουργός Συγκοινωνίας και προσωρινά Ταχυδρομείων, Τηλεγράφων & Τηλεφώνων από το 1922 ως το 1924.

Από τον Ιανουάριο ως τον Απρίλιο του 1945 ήταν υπουργός Δημοσίων Έργων και προσωρινά Μεταφορών και Ταχυδρομείων Τηλεγράφων και Τηλεφώνων στην κυβέρνηση του Πλαστήρα.  Υπηρέτησε ως υπουργός άνευ χαρτοφυλακίου ασκούντος καθήκοντα υφυπουργού παρά τω Πρωθυπουργώ στην κυβέρνηση Πλαστήρα. Στις 6 Μαΐου 1950 μεταβιβάστηκαν στον Σακελλαρόπουλο απασών των περί Γενικής Γραμματείας Τουρισμού αρμοδιοτήτων του προέδρου της κυβερνήσεως.

Πέθανε στην Αθήνα και κηδεύτηκε στις 29 Απριλίου 1958 από το Πρώτο Νεκροταφείο.

Παραπομπές 

Βουλευτές Αχαΐας-Ήλιδος
Έλληνες Γερουσιαστές
Έλληνες υπουργοί Άνευ Χαρτοφυλακίου
Έλληνες υπουργοί Δημοσίων Έργων
Έλληνες υπουργοί Μεταφορών
Έλληνες υπουργοί Ταχυδρομείων, Τηλεγράφων και Τηλεφώνων
Έλληνες υπουργοί Συγκοινωνιών
Έλληνες αξιωματικοί του Στρατού Ξηράς
Έλληνες υπουργοί παρά τω Πρωθυπουργώ
Μακεδονομάχοι